GOT RUM Organic Short-Sleeved Baby Bodysuit | Spreadshirt
Organic Short-Sleeved Baby BodysuitGOT RUM
Tags: awesome, geek, best friends, vintage, ruminants, rum, Rummel, funny, quotes
RumGot RumGotAwesomeGeekBest FriendsVintageRuminantsRummelFunny Vrou beseer nadat motor trein tref | Netwerk24
Deur Warda Meyer 16 Julie 2019 19:30
’n Middeljarige vrou is Dinsdagoggend beseer toe haar motor by ’n spooroorgang tussen Klapmuts en die Paarl teen ’n trein gebots het.
ER24-paramedici het omstreeks 10:41 op die toneel aangekom en die voertuig op die treinspoor naby die trein gevind.
Die toneel van die spoorongeluk naby die Paarl.Foto: Johané Scott/Paarl Post
Russel Meiring, ER24 woordvoerder, sê die vrou wat vermoedelik in haar 50’s is, was in die voertuig vasgekeer.
Metro-reddingsdienste moes gespesialiseerde reddingstoerusting gebruik om die vrou uit die voertuig te bevry.
“Die vrou is vir haar beserings behandel en is na ’n nabygeleë hospitaal geneem,” sê Meiring.
Intussen het Metrorail bevestig dat van hul treindienste ná die botsing tydelik ontwrig was.
Riana Scott, Metrorail-woordvoerder, sê dat die oorsaak van die ongeluk steeds onbekend is en dat ’n ondersoek van stapel gestuur is.
“Die onmiddellike uitwerking van die ongeluk was dat trein #3513 gekanselleer moes word en dat alle Wellington-treine by die Kraaifontein-stasie moes stop. Pendelaars moes gevolglik alternatiewe vervoer gebruik terwyl die toneel opgeruim is.”
Scott sê dat die totale skade wat veroorsaak is eers bekend sal wees nadat Prasa-beamptes die skade bepaal het.
“Die spoorlyn is om 13:17 opgeruim en die treindienste kon hervat word.”
Meer oor: Paarl | Klapmuts | Botsing | Trein | Ongeluk
Paaie eis nóg 2 met botsing teen padversperring